જાણે ઝંખનાને પપ્પાને મુકીને જવુ જ નહોતું એ વાત યાદ કરીને બંને ખૂબ હસ્યા. એ જ રીતે જીવનનાં દરેક પળાવમાં બાપ દિકરી હંમેશા એકબીજાની સાથે જ રહ્યાં છે અને ખાસ તો જ્યારથી રાગીણીનો સ્વર્ગવાસ થયો છે ત્યારથી તો ઝંખના સૂરજની દુનિયા અને સૂરજ ઝંખનાની દુનિયા બની ચુંક્યા છે. ઝંખના ૧૨ વર્ષની હતી ત્યારથી તેની માં અને બાપ બંનેની ફરજ સૂરજે જ નિભાવી છે અને એ જ રીતે એક દિકરી હોવા છતાં એક મા, અને પત્નિની જેમ સુરજનું ધ્યાન ઝંખનાએ રાખ્યું છે.